கலனின் அடிப்பகுதியில் அல்லாது வலையின் தலைப்பகுதியில் ஆற்றல் மாற்றியுடன் பொருத்தப்படும் ஒரு எதிரொலிப்பானே வலை ஒலிப்பான் ஆகும். இருப்பினும், வழமையான எதிரொலிப்பானை விட அதிகமாக உள்ள, காட்சிப் பெட்டிக்கும் ஆற்றல் மாற்றிக்கும் இடைப்பட்ட தொலைவினைக் கையாளுவதற்காக பல திருத்தங்களை இதில் மேற்கொள்ள வேண்டும். இவற்றில், இரண்டு முதன்மையான வகைகள் கிடைக்கப்பெறுகின்றன. முதலாவது கம்பி வகை. இதில் சமிக்கைகள் ஒரு கம்பி வழியே அனுப்பப்படுகின்றன. இதில், செயற்பாட்டின் வெவ்வேறு கட்டங்களில் இழுவைக்காகவும் எய்வதற்காகவும் பின்னர் புறத்தே இடவும் ஒரு கம்பி முரசுக்கான அமைப்பு தேவைப்படும். இரண்டாவது கம்பியற்ற வலை ஒலிப்பான். மார்போர்ட்டின் டிரால் எக்ஸ்பிளோரர் (Marport’s Trawl Explorer) என்பதை இதற்கு எடுத்துக் காட்டாகக் கூறலாம். இதில் வலைக்கும், கலனின் மேலோட்டில் பொருத்திய பெறுநர் கருவி/ நீர்வழி தொலைபேசிக்கும் இடையில் ஒலியியல் ரீதியாக சமிக்கைகள் அனுப்பப்படுகின்றன. இதில் கம்பி முரசிற்கான அவசியம் இல்லை. ஆனால், நுணுக்கமான மின்னணு சாதனங்கள் ஆற்றல் மாற்றியிலும் பெறுநர் கருவியிலும் இருக்க வேண்டும்.

வலை ஒலிப்பானில் உள்ள காட்சிப் பெட்டியானது நீரின் ஆழத்தை அன்றி, கீழ்மட்டத்திலிருந்து (அல்லது மேற்பரப்பிலிருந்து) வலையின் தொலைவினைக் காட்டுகிறது. இது மேலோட்டில் பொருத்திய ஆற்றல் மாற்றியின் செயல்பாட்டினைப் போன்றதேயாகும். வலையின் தலைப்பகுதியில் பொருத்திய கால்கயிறு, வலையின் செயற்பாட்டினைப் பற்றிய சுட்டிக்காட்டுதல்களைப் பொதுவாக வழங்குகிறது. வலையின் ஊடாகச் செல்லும் மீன்களைக் காண இயலும். அதிக அளவிலான மீன்பிடித்தலுக்கு இதில் திருத்தங்கள் செய்தல் தேவையாகும். வலையில் உள்ள மீன்களின் அளவு முக்கியமாக உள்ள இதர மீன்பிடிச் செயற்பாடுகளில் உணர்வுப் பிடி ஆற்றல் மாற்றிகளை பல்வேறு இடங்களில் வலையின் குறுகு முனையில் பொருத்துகின்றனர். குறுகு முனை நிரம்புகையில், உணர்வுப் பிடி ஆற்றல் மாற்றிகள் தூண்டப்பட்டு இந்தத் தகவல்கள் ஒவ்வொன்றாக ஒலியிய முறையில் கலனின் இடைகழியில் உள்ள காட்சிப் பெட்டிகளுக்குக் கடத்தப்படுகின்றன. மீன் பிடிப்பவர் வலையை எப்போது இழுப்பது என முடிவு செய்ய இது உதவும். 

வலை ஒலிப்பானின் நவீனப் பதிப்புகள் பல்தனிம ஆற்றல்மாற்றிகளைப் பயன்படுத்தி, அவற்றை எதிரொலிப்பான் என்பதை விடவும் சொனார் என அழைப்பதே பொருந்தும் என்னும் வகையில் வேலை செய்கின்றன. இவை துவக்க காலத்திய வலை ஒலிப்பான்களைப் போல அப்பகுதியின் கூறுகளை நேர்வாட்டில் மட்டும் அல்லாது வலையின் முன்னால் உள்ள காட்சியையும் பார்வைக்கு இடுகின்றன. 

சொனார் என்பது மீன்கள் மற்றும் கலனைச் சுற்றியுள்ள பிற பொருட்களையும் காட்டும் திசைத் திறன் கொண்ட ஒரு எதிரொலிப்பான் ஆகும்.

செயற்திறன் காரணிகள்
நீரடியில் பாதுகாப்பு
வலை இருப்பிடம்
ஏஎஸ்டிஐசி